
Vállalati stratégia elemzés és modellezés egy játékkártyát gyártó vállalat példáján keresztül

Dolgozatom célja egy olyan vállalati stratégiai modell megalkotása, melynek segítségével egy választott vállalat stratégiáját, annak hosszú- és rövid távú céljait, valamint az ezekre ható egyéb piaci tényezőket ábrázolni lehet. A modell megalkotásához példaként a hazai játékkártyák piacáról egy piacvezető vállalatot választottam és elemeztem. A vállalati stratégiai modell elkészítéséhez primer és szekunder információkat gyűjtöttem mind a játékkártya piacáról, mind a vállalatról. Elemeztem a vállalat makro- és mikrokörnyezetét, mely alapján elvégeztem a vállalat SWOT elemzését. Vizsgáltam az alkalmazott vállalati stratégiákat (STP) és a marketing-mix elemeket, felmértem a piacpotenciált és meghatároztam a vállalat penetrációs szintjét. A kutatómunkám során megszerzett információk rendszerezése és a különböző – piacot és vállalatot befolyásoló – tényezők egymáshoz kapcsolódó pontjainak feltárása után az eredményeimet egy úgynevezett stratégiai modellben ábrázoltam. A modellben megjelenítettem jövőbeli stratégiai javaslatokat is a vállalat számára.



